Diari Oficial de la Generalitat Valenciana


Sumari del DOGV 6830, del 31-07-2012 (2012/7543)

RESOLUCIÓ de 20 de juliol de 2012, de la Direcció General de Justícia, per la qual s'atorguen destinacions als funcionaris del cos de tramitació processal i administrativa de l'Administració de Justícia (torn de promoció interna) que van superar les proves selectives convocades per mitjà de l'Orde JUS/2371/2011, de 21 de juliol, en l'àmbit de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6830

Data del DOGV
:   31-07-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/7543


Data del document
:   20-07-2012

Organisme emissor
:   Conselleria de Justícia i Benestar Social

Tipus de document
:   Resolució

Descriptors 

:   * funcionari

RESOLUCIÓ de 20 de juliol de 2012, de la Direcció General de Justícia, per la qual s'atorguen destinacions als funcionaris del cos de tramitació processal i administrativa de l'Administració de Justícia (torn de promoció interna) que van superar les proves selectives convocades per mitjà de l'Orde JUS/2371/2011, de 21 de juliol, en l'àmbit de la Comunitat Valenciana. [2012/7543]  
De conformitat amb el que establixen els articles 28 i 29 del Reial Decret 1451/2005, de 7 de desembre, pel qual s'aprova el Reglament d'Ingrés, Provisió de Llocs de Treball i Promoció Professional del Personal funcionari al Servici de l'Administració de Justícia, s'ha resolt adjudicar destinacions en els òrgans judicials i fiscals que es detallen en l'annex I als funcionaris del cos de tramitació processal i administrativa (torn de promoció interna), nomenats funcionaris de carrera del cos de tramitació processal i administrativa per mitjà de l'Orde de 20 de juliol de 2012, tenint en compte el següent:  
  
Primer  
Els funcionaris del cos de tramitació processal i administrativa a qui s'atorga destinació en esta resolució han de prendre possessió del seu càrrec en horari de 8.30 a 9.30, en el termini de vint dies naturals comptadors des de l'endemà de la publicació d'esta resolució en el Boletín Oficial del Estado, d'acord amb el que establix l'article 29 del reial decret esmentat, a les seus següents:  
  
Direcció General de Justícia  
Pl. Sant Nicolau, 2  
València  
  
Direcció Territorial de Justícia  
Rambla de Méndez Núñez, 41  
(Torre Generalitat)  
Alacant  
  
Direcció Territorial de Justícia  
C/ Major, 76  
Castelló de la Plana  
  
Segon  
No cal que els funcionaris destinats en virtut d'esta resolució i que opten per continuar en actiu en el cos d'auxili judicial es desplacen a prendre possessió al lloc de treball adjudicat: n'hi ha prou amb que, dins del termini de presa de possessió assenyalat en l'apartat primer, comuniquen esta opció a la Direcció General de Justícia, per mitjà d'un escrit cursat per qualsevol dels mitjans que es preveuen en l'article 38 de la Llei 30/1992, de 26 de novembre, a l'efecte de declaració d'excedència voluntària prevista en l'article 506d de la Llei Orgànica 6/1985, d'1 de juliol, del Poder Judicial. Es remetrà una còpia de la resolució per la qual és declarat en situació d'excedència voluntària al Registre Central de Personal de la Subdirecció General de Mitjans Personals de l'Administració de Justícia.  
  
Tercer  
En el cas que els funcionaris opten per ingressar en el cos de tramitació processal i administrativa i vulguen evitar un buit en la continuïtat dels seus servicis en l'Administració de Justícia, atesa la necessitat de comptar amb el temps indispensable per a efectuar la presa de possessió podran sol·licitar de la Direcció General de Justícia, si la seua destinació com a funcionari d'auxili radica en este àmbit, un permís retribuït d'un dia si no hi ha canvi de localitat, o de dos en cas contrari, excepte els que hagen de desplaçar-se des de les Canàries, les Balears, Ceuta o Melilla, i en este cas el permís podrà ser fins de tres dies per a prendre possessió del càrrec nou.  
En el cas que el funcionari procedisca de l'àmbit de competència d'una altra gerència territorial o de comunitats autònomes que hagen rebut el traspàs de mitjans personals, cal remetre esta documentació a estos òrgans perquè concedisquen d'ofici la situació d'excedència voluntària en el cos d'auxili judicial i el cessament automàtic amb la mateixa data en què es produïsca la presa de possessió en el cos de tramitació, a fi d'evitar la interrupció de la percepció dels seus havers.  
  
  
Quart  
Els funcionaris que opten per quedar-se en el nou lloc del cos de tramitació tenen dret, a partir de la presa de possessió, al permís retribuït que establix la disposició addicional quinta del Reial Decret 364/1995, de 10 de març. D'este permís es deduiran els dies previstos en l'apartat tercer d'esta resolució.  
  
Quint  
Els funcionaris interins que actualment ocupen places que han sigut adjudicades als aspirants aprovats cessaran el dia immediatament anterior en que es produïsca la presa de possessió del titular.  
  
Sext  
Els funcionaris del cos de tramitació processal i administrativa a qui s'atorga destinació en virtut d'esta resolució, encara que hagen sigut destinats amb caràcter forçós per l'orde de qualificació segons les seues preferències, no poden participar en concurs de trasllats fins que transcórreguen dos anys des de la data d'esta resolució. Per al còmput dels dos anys cal ajustar-se al que establix el paràgraf segon de l'article 529.3 de la Llei Orgànica 6/1985, d'1 de juliol, del Poder Judicial.  
  
  
Sèptim  
Les places oferides als aspirants per mitjà de la Resolució de 2 de juliol de 2012 no adjudicades en esta resolució mantenen la seua condició de desertes i reservades per als aspirants a ingrés en el cos de tramitació processal i administrativa del torn lliure.  
  
Contra esta resolució, els interessats poden interposar un recurs potestatiu de reposició davant de la Direcció General de Justícia en el termini d'un mes, o contenciós administratiu davant dels jutjats contenciosos administratius de València en el termini de dos mesos, comptadors a partir de l'endemà de la publicació en el Boletín Oficial del Estado.  
  
València, 20 de juliol de 2012.- El director general de Justícia: Julián Ángel González Sánchez.  
  
  
  
\* \* \* \* \* \* \* \* \* \* \* \*  
  
  
